**Dă-mi sărutul unei seri**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Eu vreau surâsu-ți bizantin

Să-mi fie veșnic antidot

Și crede-mă nu-s cabotin

Nici n-am să-ți scriu ca un bigot.

Aș vrea să-ți fiu un templier,

O pavăză pentru furtuni,

Din versul meu pot să-ți ofer

Aripi să împletești cununi.

În suflet pârguiesc plăceri

Din valuri ce se sparg de stânci,

Tu dă-mi sărutul unei seri

Și n-o să ai de ce să plângi.

- Nimic din tot ce-am împărţit

Nu ne-a legat precum acel

Sărut de foc nepreţuit,

Eternitatea-ntr-un inel

O port şi azi ca-n prima zi

Pe mâna stângă, ca pe-un cult,

Şi nu ţi-am spus crezând că ştii

Că noi ne-am cunoscut demult

Pe pragul altui început

Având un singur adevăr

Dulceaţa primului sărut

Şi martori florile de măr.

Ioan Grigoraș Liliana Trif